                                                                                                                 Proiect
GUVERNUL  REPUBLICII  MOLDOVA

HOTĂRÂRE   nr. ____
din  ________________ 2026

cu privire la reorganizarea unor întreprinderi de stat

	În temeiul art. 7 lit. e) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, art. 6 alin. (1) lit. e) din Legea nr. 121/2007 privind administrarea şi deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările ulterioare, și art. 12 alin. (1) din Legea nr. 246/2017 cu privire la întreprinderea de stat și întreprinderea municipală (Monitorul Oficial al Republicii Moldova, 2017, nr. 441-450, art. 750), cu modificările ulterioare, Guvernul 

HOTĂRĂȘTE:

1. Se reorganizează Întreprinderea de Stat „Institutul de Proiectări pentru Organizarea Teritoriului” (persoană juridică absorbantă) prin fuziunea (absorbția) Întreprinderii de Stat „Serviciul de Stat pentru Verificarea şi Expertizarea Proiectelor şi Construcțiilor”, Întreprinderii de Stat „Institutul de Cercetare, Proiectare și Tehnologie ENERGOPROIECT” și a Întreprinderii de Stat „Institutul de Proiectări INDALPROIECT” (persoane juridice absorbite).
1. După finalizarea procedurii de reorganizare prevăzută la pct. 1,  Întreprinderea de Stat „Institutul de Proiectări pentru Organizarea Teritoriului” (persoana juridică absorbantă) se reorganizează prin fuziune (absorbția) cu Întreprinderea de Stat Institutul de Proiectări de Stat „Iprocom” (persoana juridică absorbită).
1. Întreprinderea de Stat „Institutul de Proiectări pentru Organizarea Teritoriului” va fi succesor de drepturi și obligații ale Întreprinderilor de Stat indicate în pct.1 și 2.
1. După finalizarea procedurii de reorganizare prevăzute la pct. 2, Întreprinderea de Stat „Institutul de Proiectări pentru Organizarea Teritoriului” se reorganizează prin transformare în Societate cu Răspundere Limitată „Serviciul de Organizare a Teritoriului, Cadastru, Expertizare a Proiectelor și Construcțiilor” (denumire prescurtată - SRL „SOTCEX”), cu capital integral de stat.
1. Societatea cu Răspundere Limitată „Serviciul de Organizare a Teritoriului, Cadastru, Expertizare a Proiectelor și Construcțiilor” devine succesor de drepturi și obligații ale Întreprinderii de Stat „Institutul de Proiectări pentru Organizarea Teritoriului”.
1. Agenția Proprietății Publice:
6.1. va asigura inițierea, desfășurarea și finalizarea procedurilor de reorganizare indicate la pct. 1, 2 și 4, în modul stabilit de actele normative.
6.2. va institui comisiile de transmitere a bunurilor din gestiunea/proprietatea întreprinderilor absorbite în gestiunea întreprinderilor reorganizate. 
1. Transmiterea bunurilor întreprinderilor reorganizate se va efectua conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.
1. Disponibilizarea, după caz, transferul personalului, ca urmare a reorganizării întreprinderilor menționate la pct. 1, 2 și 4, în cazul imposibilității transferului acestuia, se va efectua cu respectarea drepturilor și garanțiilor prevăzute de legislația muncii.
1. Cheltuielile ce țin de reorganizarea întreprinderilor nominalizate și după caz disponibilizare a personalului ca urmare a reorganizării persoanelor juridice menționate la pct. 1 și 2, vor fi asigurate din contul veniturilor proprii ale persoanei absorbante, iar în cazul reorganizării prin transformare menționate la 4, din contul Întreprinderii de Stat „Institutul de Proiectări pentru Organizarea Teritoriului” (în proces de reorganizare).  
1. După înregistrarea fuziunii și reorganizării întreprinderilor indicate în pct. 1, 2 și 4, Agenția Proprietății Publice va asigura modificarea anexei nr. 4 și nr. 41 la Hotărârea Guvernului nr. 902/2017 cu privire la organizarea și funcționarea Agenției Proprietății Publice. 
1. Controlul asupra executării prevederilor prezentei hotărâri se pune în sarcina Agenției Proprietății Publice. 
1. Prezenta hotărâre intră în vigoare la data publicării în Monitorul Oficial al Republicii Moldova.

